शिअद सत्ता में आने पर किसान विरोधी बिलों को रद्द कर देगी: सुखबीर बादल
शिरोमणि अकाली दल (शिअद) के अध्यक्ष सुखबीर सिंह बादल ने यहां गुरुवार को कहा कि उनकी पार्टी जब राज्य की सत्ता में आएगी, तब केंद्र सरकार के किसान विरोधी बिलों को रद्द कर दिया जाएगा
चंडीगढ़: शिरोमणि अकाली दल (शिअद) के अध्यक्ष सुखबीर सिंह बादल ने यहां गुरुवार को कहा कि उनकी पार्टी जब राज्य की सत्ता में आएगी, तब केंद्र सरकार के किसान विरोधी बिलों को रद्द कर दिया जाएगा और प्रिंसिपल मार्केट यार्ड घोषित किया जाएगा। पार्टी कार्यालय में प्रेस कॉन्फ्रेंस को संबोधित करते हुए बादल ने कहा, "शिअद की सरकार अमरिंदर सिंह द्वारा अधिनियमित एमपीएमसी 2017 को भी रद्द कर देगी। इन सभी मुद्दों पर अमरिंदर ने किसानों से धोखाधड़ी की है।"इस्तीफे की मुख्यमंत्री की पेशकश पर उन्होंने कहा कि "जो लोग ईमानदार थे, वे पहले ही इस्तीफा दे चुके हैं। कैप्टन साहिब महज शेखी बघार रहे हैं।"